WNON 


Email: IslaOnline@gobierno.aw Tel: 528-4952 


ISLA 


Noticia di Gobierno 


Diaranson 18 Januari 2023 


2023 aña DI 


UNION JAN !Posmuismo 
APT 


Gabinete wever-croes | 


Riba su prome dia di bishita na scolnan en conexion cu Dia di Betico: 


PROME MINISTER A BISHITA PRINSES AMALIA 
BASISSCHOOL 


‘Danki pa stima nos pais’ ta e tema di e aña aki 


A mm 


Mana 


Muchanan di Prinses Amalia Basisschool tawata entusiama 
wardando riba bishita di Prome Minister Evelyn Wever-Croes 
na nan scol. Manera e añanan anterior durante e siman di 
celebracion di Dia di Betico, Prome Minister lo ta bishitando 
diferente scol na Aruba pa mira con scolnan ta preparando 
pa e dia aki. Diaranson 18 di januari mainta, Prome Minister a 
bishita Prinses Amalia Basisschool pa asina e mes por conta 
e muchanan e historia, bida y logro di e gran luchador di nos 
Status Aparte, Gilberto Francois ‘Betico Croes’. 


E tema cu a wordo trata e aña aki pa Gobierno di Aruba ta 
‘Danki pa stima nos pais’. Ta e stimacion aki di Betico pa nos 
pais, den union cu pueblo di Aruba y e curason di positivismo di 
cada ciudadano, tawata e motor pa Aruba logra Status Aparte 
na e momento apropia. 


Prome Minister a comparti hopi informacion tocante di e historia 
di bida y trabou di e gran Lider y Libertador Betico Croes cu 
alumnonan di klasnan 5 di e scol. Muchanan a ricibi un flyer 


cu preguntanan tocante Betico cu tawata un manera pa habri 
topiconan interesante tocante e gran Arubiano Betico Croes. 


E klasnan tawata hopi bon prepara y e muchanan a demostra 
cu ya caba nan tin hopi conocemento di e storia di Betico Croes. 
“Esaki ta algo cu ta yena mi cu hopi orguyo y placer di sa cu nos 
muchanan sa ken ta Betico. Esaki ta e responsabilidad di mas 
grandi di nos generacion pa traspasa na nos muchanan ken ta 
Betico, kico Betico a haci pa nos, su lucha, bida y pricipalmente 
su sacrificio cu awe nos ta biba den un pais liber. Ta importante 
cu nos muchanan por sigui carga no solamente e celebracion 
di Dia di Betico, pero tambe e idiologia y cu tur wordo inspira, 
pa den union y positivismo, nan tambe logra cosnan grandi pa 
Aruba”, Prome Minister a expresa. 


Prome Minister ta gradici Prinses Amalia Basisschool, 
Cabesante Juffrouw Roelin Hofman, Juffrouwnan Gina y Rexy 
di klasnan 5a y 5b, demas docente pa e ricibimento cordial y 
ameno na e scol. 

Continuacion PROME MINISTER A BISHITA PRINSES AMALIA BASISSCHOOL.... 

Prome Minister Evelyn Wever-Croes: 
En conexion cu su bishitanan na scolnan den e siman di celebracion 
di Dia di Betico: 


PROME MINISTER A BISHITA 


Croes y Ministernan di Gabinete Wever-Croes ta pa bishita 
scolnan rond di Aruba den e siman di celebracion di Dia di 
Betico. Prome Minister ta bishitando e dianan aki algun scol 
basico no solamente pa haya e oportunidad pa conta nos 
muchanan tocante e bida y logronan di Betico Croes sino 
tambe pa biba e entusiasmo y alegria cu nos muchanan pa cu 
nos gran Betico Croes. 


Tur alumno di Dominicuscollege Basisschool a ricibi Prome 
Minister cu banderin den man y nan alegria y entusiasmo 
tawata refleha riba nan caranan contento. Prome Minister a 
dirigi palabranan na e muchanan enfatisando e importancia 
pa como Arubiano nos sigui celebra Dia di Betico y mas ainda 
conoce e idiologia y logronan di e gran Arubiano aki. Despues 
di e recibimento bunita aki, Prome Minister a bishita klas 5 y 
klas 6 na unda Juffrouwnan Rachelle Wever y Luanne Eman 
hunto cu alumnonan a ricibi Prome Minister. 


“Alumnonan di Dominicuscollege Basisschool ta hopi bon 
prepara den conocemento di bida di Betico, un persona comun 
y coriente cu tawata tin un gran sofio pa nos pais. Y ohala cu 
e storia di Betico Croes inspira tur mucha y pa nan realisa cu 
cada un tin un pida di Betico den nan pa logra cosnan hopi 
grandi pa Aruba, den union cu cada ciudadano y cu e mesun 
positivismo cu Betico tawatin”, Prome Minister a expresa. 


Prome Minister ta gradici Dominicuscollege Basisschool, 
Cabesante Juffrouw Caroline Cardose y demas docente pa 
e forma cordial y bunita cu e scol a ricibi'e diaranson 18 di 
januari mainta. 

Premier Evelyn Wever - Croes: 


A CERA ACUERDO PA REALISA PROYECTO 
EMBEYECIMENTO EAGLE BEACH CUAL TA HOPI 


AMPLIO Y TA 


Prome Minister Evelyn Wever - Croes a hiba palabra na e 
ocasion di acuerdo pa inicia cu Proyecto Embeyecimiento di 
Eagle Beach. Na e ocasion Prome Minister Wever - Croes 
a expresa cu afia pasa na ocasion di Revelacion di e Logo 
Nobo di TPEF a repasa e metanan di TPEF. Na e ocasion ey 
a bisa entre otro: "E producto cu Aruba ta ofrece ta resultado 
di un labor di amor; un sinergia constante y continuo di tur e 
actornan cu tin e producto Aruba na pecho". Desde e momento 
ey te cu awe ya caba diferente proyecto a wordo realisa of ta 
den via di realisacion pa TPEF. Esaki ta e ultimo riba e lista cu 
ta hopi amplio di proyectonan cu tin cu wordo realisa ainda. 


Ken no conoce nos precioso Eagle Beach. Di mucha hopi 
persona ta bin na e beach aki pa pasa un dia relahante cu 
famia, amigo y conocinan. Durante afianan cu a bin ta pasa a 
wak hopi cambio riba e strip aki. E cantidad di persona, tanto 
local como turista, a crece drasticamente. Edificio y hotelnan a 
wordo traha na otro banda di e boulevard y den e ultimo añanan 
a conoce e fenomeno di condominio. Tabata tin un temporada 
cu Eagle Beach tabata e Mecca di windsurfing. Ta corda tambe 
con e boulevard pariba di e beach cu tabata di dobel via tabata 
congestiona cu auto na ocasionnan special. Eagle Beach pa 
afianan largo tabata e luga ideal pa famianan campa den 
tempo di cuaresma. Contrario na e otro beachnan mas panort 
di Eagle Beach, e ta un beach cu ta bira hundo basta lihe. E 
otronan ta keda seco pa distancia largo for di costa mientras 
bo ta completamente safe. E fenomeno aki tabata conoci y tur 
hende tabata avisa bo cu si bo ta bay landa na Eagle Beach 
bo mester a haci esaki cu e cautela necesario. Eagle Beach 


ENCERA DIFERENTE PROYECTO 


a conoce un sin fin di actividad, tanto 
| concierto como tur tipo di deporte. E 
actividadnan aki na dado momento tin 
nan influencia riba e calidad di e santo. 
Esey ta un hecho inevitabel. Ta pesey 
a hacie un prioridad pa drecha esey, 
y despues di e inversion den santo 
nobo, e beach a keda hopi bunita. 
Den revistanan internacional Eagle 
Beach pa hopi aña ya caba ta aparece 
den e top beachnan na mundo. Pa un 
isla chikito manera Aruba, cu tin hopi 
competencia riba e tereno aki, esey 
ta un reconocemento sumamente 
grandi di cual nos tur mester super 
orguyoso. A pesar di esey, awor a yega 
e momento pa di un forma structura, 
' dedica atencion na e area aki. 


LOCUAL E PROYECTO TA ENCERA 

E proyecto di embeyecimento di Eagle Beach ta un inversion 
di TPEF como trekker. Na aña 2022 a pone 1 miyon florin 
disponibel y pa e aña 2023 lo pone un suma adicional di 500 
mil florin. Lo inverti mas cu 200 mil den recipiente pa colecta 
sushi. E total inversion ta di 1.7 miyon florin di sector publico. 
ATA tambe ta contribui cu 385 mil florin. E proyecto ta encera 
embeyicimento di e area dunando e strip un bista uniforme cu 
mata y vegetacion, drecha banda di caminda y pone piedra 
blanco for di rotonde di Amsterdam Manor te cu rotonde di 
Alhambra. E recipientenan pa colecta sushi tin como meta 
contribui na maneha sushi di un forma mas eficiente. Haciendo 
e recipientenan aki visibel y accesibel bo ta incentiva e 
usuarionan di e Eagle Beach pa deposita nan sushi den 
esakinan, contribuyendo asina na tene e luga limpi. 

E Proyecto di Embeyecimento di Eagle Beach ta un “private- 
public collaboration” na unda gobierno pa medio di TPEF y ATA 
ta inverti y propietarionan di e diferente edificionan na Eagle 
Beach ta percura pa e mantencionnan necesario. Trahando 
den union y contribuyendo asina cu e inversion cu gobierno 
ta haci ta keda den bon estado, elevando asina mas ainda e 
producto turistico Aruba. 


Prome Minister Wever - Croes ta gradici colega Minister di 
Turismo Dangui Oduber, sra. Ronella Croes di ATA y sr. Mario 
Arends, presidente di TPEF, pa tur nan esfuerso y trabou duro 
cual ta refleha e amor cu tin pa Aruba. 

Continuacion A CERA ACUERDO PA REALISA PROYECTO EMBEYECIMENTO.... 

Prome Minister Evelyn Wever-Croes: 

“Sea bo ta catolico, protestant of di otro religion. 
Sea bo ta blanco, preto, of geel, sea bo ta pober 
of rico, sea bo ta di Playa, Sta.Cruz, Noord of 
Sanicolas, bo ta Arubiano, bo ta pertenece na e 
pida baranca cu yama Aruba”. 


Gilberto Frangois Croes, miho conoci como Betico 
Croes, di mucha caba a demostra cualidadnan 
di bira un lider. Semper yudando esnan rond di 
dje y duna guia na esnan cu tawata tin mester di 
dje. Cualidad cu a sigui manifesta den e dianan 
di su hubentud y a brota como adulto. Betico | 
tawata carismatico y tawata influencia y inspira tur 
esnan su rond. Hopi hende a expresa cu Betico 
Croes a nace un lider. Pero e realidad ta, cu ta 
e determinacion cu Betico tawata tin pa lucha pa 
libertad di su pueblo, a conberti'e den e gran lider 
cu el a bira, stima pa tur. Betico, den union cu e 
pueblo di Aruba y cu hopi positivismo, a lucha pa 
cada meta cu el a propone. 


Betico a destaca den su lucha ferviente pa trece 
union bao di tur ciudadano di Aruba, sin importa 
rasa, color, religion etc. Betico tawatin e meta pa 
caba cu tur segregacion y division cu tabata existi 
riba e isla aki. Sin duda cu e union aki tabata 
determinante pa por realisa e causa di e pueblo 
Arubano, esta nos Status Aparte. 


Pueblo di Aruba a cuminsa realisa e abilidad y 
cualidad di un gran lider den Betico Croes, kende 
tawata posee conocemento amplio di politica. 
Betico a sa di uni e pueblo Arubiano cu no a exclui 
niun hende pa cua motibo tambe, el a bira e lider 
mas stima den su tempo. 


Palabranan cu Betico a expresa y a demostra cu accion, a 
keda graba pa semper: “Sea bo ta catolico, protestant of di 
otro religion. Sea bo ta blanco, preto, of geel, sea bo ta pober 
of rico, sea bo ta di Playa, Sta.Cruz, Noord of Sanicolas, bo ta 
Arubiano, bo ta pertenece na e pida baranca cu yama Aruba”. 


Betico ta un lider cu pueblo a stima. Un lider cu a haci di 
Aruba un gran famia. Un lider cu a uni un pueblo. Den union 
y positivismo, Betico a lucha y a mantene determinacion 
incansabel pa realisa su meta pa duna Aruba su libertad, su 
Status Aparte. 


Prome Minister Evelyn Wever-Croes, den nomber di Gobierno 
di Aruba ta invita pueblo henter, pa diaranson awo, 25 di januari, 
Dia di Betico, pa nos tur celebra e dia importante aki. Betico 
Croes a uni e pueblo y nos ta den temponan dificil na unda cu 
como un pueblo, nos mester keda den union y cu positivismo 
pa sigui den e recuperacion cu nos ta den. 

MINISTER 


Den luna di november 2022 Unesco Aruba a conmemora 35 aña 
cu Aruba a bira miembro asocia di United Nations Educational 
Scientific and Cultural Organization, UNESCO. 


UNESCO ta e organisacion di Nacionnan Uni cu ta traha 
riba tereno di educacion, ciencia, cultura, comunicacion y 
informacion. Pa alinea e trabounan di UNESCO pa Pais Aruba 
a institui un Comision Nacional pa UNESCO. Minister Xiomara 
Maduro ta informa cu pa prome biaha Aruba tin un Secretariado 
formalisa cu e posibilidad pa nombra un specialista pa cada un 
area di trabou di UNESCO. 


Pa duna un bista con UNESCO Aruba ta funciona y con e 
ta implementa e programanan di UNESCO, e dignatario ta 


presenta dos programa informativo na television tocante 
UNESCO Aruba. Den e prome programa e Secretario General 
di Comision Nacional UNESCO Aruba, sra. Marushka Tromp 
hunto cu e expertonan di e Secretariado lo hiba palabra. sra. 
Nora Eleonora, specialista di educacion, sr. Marck Oduber, 
specialista di ciencia, sra. Ruby Eckmeyer, specialista riba 
tereno di ultura lo duna un splicacion tocante e meta di tereno 
di experticio. Alabes sr. Peter Scholing, Presidente di ‘Memory 
of the World” (Mowlac) lo brinda informacion tocante di e 
programa di Mowlac. 


E mandatario ta informa cu e prome programa tocante UNESCO 
Aruba lo pasa diaranson dia 18 di januari, pa 7'or di anochi na 
Tele Aruba y 8'or di anochi na Diario TV. 

Enconexion cu Celebracion Dia di Betico: 


CCDN TA INVITA HENTER FAMIA PA PARTICIPA 
NA KIBRA COCO RIBA CAYA DIADOMINGO 
22 DI JANUARI 


Comision Celebracion Dianan Nacional y Ministerio di Cultura 
ta organisa un otro edicion di Kibra Coco pero e biaha aki den 
un formato diferente di cual henter famia por participa y conoce 
luganan cu tin di haber cu e historia y lucha di nos libertador. 


Kibra Coco riba caya lo ta den un forma di Car rally/ Scavenger 
hunt, participante mester ta pendiente di e programa special 
riba radio MAS 105.1 y Diario TV 48 pa haya sa e pistanan. Na 
momento cu e grupo yega na e sitio e mester busca e “barcode” 
cu ta scondi y aki mester uza nan celular pa scan e “barcode” 
y contesta e preguntanan mas rapido posibel. E gruponan cu 
contesta mas pregunta corecto den menos tempo ta gana e 
competencia. Lo tin premio pa grupo campeon, grupo miho 
uniforma y auto miho decora. 


Diadomingo for di 10 or di mainta e programa special ta 
cuminsa, grupo mester ta maximo 5 persona 2 adulto y 3 


e» E NE E 


mucha, inscripcion di e grupo ta tuma luga na momento cu 
nan scan e prome barcode na e prome pista. 


Un danki special na Setar Aruba NV cu lo guia e proceso aki 
digitalmente. 


MINISTER MADURO TABATA PRESENTE 
NA E LANSAMENTO DI E PROYECTO DI 
EMBEYECEMENTO DI E STRIP DI EAGLE BEACH 


Un bunita proyecto cu ta tipifica ‘union y positivismo” 


Diamars cu a pasa, den presencia di diferente mandatario, 
parlamentario, stakeholders y demas invitado, Minister di 
Turismo, Dangui Oduber, hunto cu Minister President y 
representantenan di e hotelnan riba e hotelstrip di Eagle 
Beach, a firma un MOU pa asina cuminsa cu e proyecto pa 
embeyece e area di Eagle Beach. 


E proyecto ta encera un colaboracion entre Fondo di Tourism 
Product Enhancement Fund (TPEF), Aruba Tourism Authority 
(ATA) hunto cu e hotelnan situa riba e strip di Eagle Beach, 
unda lo percura pa embeyece y mantene e area di Eagle Beach 
bunita pa tur usuario. TPEF y ATA lo financia e inversion y e 
hotelnan riba e strip cu ta cuminsa for di rotonde di Amsterdam 
Manor te cu e rotonde di Alhambra, lo percura pa e mantencion. 


Minister di Finansa y Cultura, Xiomara Maduro, tabata presente 
pa asina presencia e firmamento aki cu a haci e proyecto uno 
oficial. ‘Sigur un bunita proyecto cual no solamente turistanan cu 
ta bishita nos isla lo disfruta, pero sigur tambe nos habitantenan 
lo sa di aprecia e embeyecemento aki. Esaki ta cuadra tambe 
cu nos lema pa cu e aña aki di union y positivismo caminda 


cu bo ta wak con ora cu sector publico y priva uni, ta cosnan 
positivo ta sali for di e union aki’ tabata palabra di Minister 
Maduro na e ocasion aki. 


E mandatario ta felicita Minister Dangui Oduber y ta gradici e 
board di TPEF, ATA y e hotelnan pa e bon colaboracion pa un 
proyecto na bienestar di Aruba. 

MINISTER MADURO A REU 


INI CU E COMPANIA 


DI RATING STANDARD & 
FALUA ARUBA 

POOR'S CU 
SU CREDIBILIDAD 
FINANCIERO Y ECONOMICO 


Fin di maart por spera e resultado di e evaluacion 


Tur aña Minister Maduro ta reuni cu ehecutivonan di Standard 
& Poor's (S&P) riba e evaluacion di nos Pais su situacion 
financiero y economico. E siman pasa a toca turno na e 
mandatario pa hunto cu Minister President reuni cu S&P, 
despues cu S&P a reuni cu diferente departamento di Gobierno 
y instancia, pa asina por haya un bista con Aruba ta para 
financieramente y economicamente. 


Durante e reunion Minister Maduro y Minister President, a 
brinda informacion riba, entre otro, e trabounan cu ta tumando 
luga den cuadro di e Landspakket acorda cu Hulanda, e 
cambionan fiscal reciente, e relacion cu Hulanda pa locual ta 


trata COHO y RAFT, y e supervision financiero di CAFT. 


Mester remarca cu a ‘prima vista’, S&P ta satisfecho pa mira 
con Aruba ta recuperando despues di e pandemia y tur locual 
a wordo haci pa asina por mantene e credibilidad financiero di 
nos Pais. 


Minister Maduro ta gradici tur stakeholders pa nan input balioso 
pa e evaluacion di Aruba y ta gradici e team di S&P pa nan 
trabou dedica y nan bon cooperacion di semper pa Aruba. Fin 
di maart por spera e resultado di e evaluacion. 

Unsell Arends 


MINISTER 


PALET BLANCO TAMBE TA CONSIDERA COMO 
“GREEN WASTE” Y TIN UZO PA AGRICULTURA 


Anteriormente a enfoca ariba Green Waste, cual ta 
blachi, taki, troncon di mata. Pero bo tabata sa cu palo 
en general — si e ta limpi di pesticida — por wordo uza pa 
agricultura? 


Con ta distingui e diferente desperdicio di palo y palet 
blanco? 

Tin diferente tipo di palet, primordialmente esnan cu ta 
“treated” (cu pesticida), y esnan cu ta “non-treated” (sin | 
pesticida). 


Como resultado, paletnan blauw (treated) por wordo fé 
uza di nobo den fleta, pero paletnan blanco si NO mag [ 
wordo exporta di nobo — sin ricibi ningun tratamento. E 
E diferencia ta cu paletnan trata cu pesticida, of palet È 
blauw, ta preveni contra exportacion di pester indesea, ! 
por ehempel comehein. 


Ta importante pa e palo ta “non-treated”, sin pesticida 
of ningun tipo di vernis, si ta desea pa uza esaki den p=% 
agricultura. Motibo pa esaki ta cu e palo lo wordo kibra na [=> 
pidanan chikito, y asina uza como “mulch” pa agricultura, 
of tambe por wordo inclui como un elemento den fé 
compost pa mata — y lo ser duna na sector agricultural | 
gratuitamente. No ta faborabel pa insecticida, pesticida 
of otro kimiconan penetra nos tera pa via di un maneho 
irresponsabel. 


Unda pa entrega palet? 

Companianan cu ta scoge pa spaar placa y separa 
e diferente tipo di palet (of palo) por haci esaki na e 
siguiente forma: 


. Desperdicio organico di mata, palo of palet blanco por 
entrega na Johnsons of Ecotech Freezone. 
° Pa uzo residencial, entrega di Green Waste ta gratis na 


Ecotech Freezone condicional cu ta ricibi esaki sortia y limpi di 
tur otro tipo di desperdicio. 


. Pa uzo comercial, tin un prijs preferencial pa green 
waste sortia y limpi. 
° Pa tur desperdicio cu ricibi sin sortia, of si acaso e palo 


no ta limpi, lo ser cobra na e prijs regular. 


E benificio di separa e tipo di desperdicio aki ta cu como 
compania cu ta entrega esaki por spaar placa ora di hiba 


paso e desperdicio ta wordo considera “limpi”. Unabes cu e 
desperdicio ta combina y no separa e labor pa por procesa 
esaki debidamente ta bira mas intensivo y esaki ta resulta den 
un prijs mas halto. 


Pa mas informacion tocante desperdicio di palo por bishita 
website www.trashtocasharuba.org pa asina haya un bista di e 
Blue Print pa maneho di desperdicio. 

RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 


Bo ta di acuerdo cu pa recohe mi desperdicio. lo wordo procesa pa poni den 
*e opcion aki no tin cambio di prijs bales y deposita na Sero Teishi 


mester cambia e 


manera di anda cu bo SI, Mi ta scoge pa haci algun cambio den mi cas/negoshi. 
desperdicio? *e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC BEACH PARTY, ARUPRO aH ECOTECH FREEZONE ,, 
ROMAR TRADING |, ALASHI BREWERY „H PALMER : (RUBA H OT SAUCES 
È 3 4 
ECOTECH FREEZONE ICR SERVICES _ 


VEHICULO, METAL, E-WASTE Esaki ta inclui productonan manera frigidaire, 
Y "WHITE GOODS" airco, computers, ete 


[ra A o 
AZETA DI MOTOR, DALTRA CARENTRA 


Bo kier haci mas? 


noo Guu Om TC 


PROHIBI MENOS PREFERA RECONOCE BO I - MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ministerio di Transporte, Integridad, 
Naturalesa y Asuntonan di Adulto Mayor 


"Nada no ta cambia, si nada no cambia! 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
https://trashtocasharuba.org/pages/dump-parkietenbos 

Ly Cres 


MINISTER 


Diamars anochi, den un esfuera ameno na La Cabana 
Ballroom, Gobierno di Aruba a firma un MOU cu Tourism 
Product Enhancement Fund (TPEF) y sector priva den cuadro 
di e mehoracion di nos producto Aruba. E proyecto ta wordo 
financia pa TPEF y Aruba Tourism Authority (ATA). Ta trata di 
un colaboracion unda cu TPEF lo haci e inversion y e hotelnan 
riba e strip lo percura pa e mantencion pa tanto nos local y 
bishitantenan y asina hunto nos por eleva producto Aruba. 
E proyecto di embeyecemento di e strip di Eagle Beach ta 
cuminsa for di e retonde di Amsterdam Manor te cu e retonde 
di Alhambra. 


Minister Endy Croes ta felicita colega Minister Dangui Oduber 
y Ministerio di Turismo, TPEF y tur stakeholders pa cu e bunita 


proyecto. Tambe e mandatario ta gradici e hotelnan pa e bunita 
colaboracion na bienestar di nos pais, hunto nos por logra mas. 

MINISTER ENDY CROES TA AMPLIA RIBA E 
TOPICO DI “STUDIEFINANCIERING” ENTRE 
PAISNAN DEN REIN 


Minister Endy Croes a atende un conferencia 
na Curagao cu ta carga cu puntonan di agenda 
entre Ministernan di Reino di Ensefiansa di Aruba, 
Curagao, Hulanda y Sint Maarten. Un di e puntonan 
di agenda ta regarda “studiefinanciering”. 


STUDIEFINANCIERING: 

Hulanda ta propone pa nos investiga hunto pa 
purba yega na un sistema automatisa, unda por 
intercambia informacion cu Belastingdienst y Dienst 
Uitvoering Onderwijs (DUO) Hulanda. Asina por 
verifica na un manera facil informacion di e studiante 
y mayornan na un forma mas eficiente y no mester 
warda mas riba e “draagkrachtaanvraag” cu ta 
encera documentonan di Departamento di Impuesto 
cu mester wordo manda Hulanda. A traves di un 
sistema asina, DUO Hulanda por mira mesora si un 
studiante por bin na remarke pa e prestamo na un 
manera mucho mas rapido. 


Pa e studiantenan cu a haci un prestamo y kisas no 
ta pagando bek, un sistema asina mes lo por haci 
calculacion di informacion ricibi di Departamento 
di Impuesto, si mester ahusta of baha e suma cu 
e studiante mester paga bek y/of haci pago den 
un termino mas largo den caso cu e entrada no 
ta suficiente pa cubri e suma halto. Sinembargo, 
asuntonan cu ta regarda Departamento di Impuesto 
ta cay bou di un otro Ministerio, pues Minister di 
Ensefiansa di Aruba no ta autorisa pa debati of tuma 
desicion riba e topico aki. Parlamento di Aruba tin un 
rol grandi den esaki. 


Tin 3 punto di interes primordial pa e caminda cu 
Hulanda kier trata di cana. (1) Un base legal den 
wetgeving di Europees Nederland, pa asina DUO 
por ricibi informacion y por traha riba nan. (2) Un 
base legal den wetgeving di Aruba, Curagao y Sint 
Maarten pa por intercambia informacion. (3) Un ~~ 

manera mas sigur pa por intercambia informacion | E 

conforme exigencia di Algemene Verordening 
Gegevensbescherming (AVG). Hulanda na final ta den 
buskeda di informacion di studiantenan di Aruba Curacao y 
Sint Maarten cu no a cumpli of no ta pagando nan prestamo y 
pa e motibo aki tambe kier intensiva cu basenan legal pa por 
haya e personanan aki mas fasil. 


Riba e plataforma aki deseabel ta pa hasi un compromiso cu 
lo investiga prome tur posibilidad pa yega na locual ta nan 
pensamento encuento Studiefinanciering. Tin debatenan 
cu lo continua den oranan nos dilanti refrente e tema aki. 
Concluyendo Minister Endy Croes a enfatisa cu e ta un reunion 
cu ta carga cu puntonan di agenda di interes. 


Ministerio di Turismo y Salud Publico 


Nos turismo stayover a 
recupera 98.4% den Aha 2022 vs 
Ana 2019. 


UN RESULTADO EXCEPCIONAL! 


Diaranson 18 Januari 2023 


Openbaar Ministerie Aruba: 


CARTA DI REACCION DI OM PA DOWERS 
Y DE MEZA 


Ayera 17 di januari ultimo miembronan di Parlamento A.L. 
Dowers y M.E. de Meza a entrega un carta na Ministerio 
Publico, den cual e pregunta a bin dilanti si premier di Aruba 
a haci denuncia relaciona cu supuesto iregularidadnan na 
Arubahuis. 


Den nan carta a mustra tambe riba e overbruggingstoelage di 
cual e minister plenipotenciario anterior aparentemente ta haci 
uso, y a tilda e premier di abuso di poder. 

Ministerio Publico a reacciona riba e carta awemainta 
y a confirma cu e premier a haci denuncia relaciona cu 
iregularidadnan na Arubahuis. 


Pa loke ta e overbruggingstoelage y e supuesto abuso di poder 
Ministerio Publico a referi na e areglo legal cu tin. 

En conexion cu e atencion di parti di media cu tabatin ayera, 
Ministerio Publico a dicidi pa publica e reaccion aki riba sefiores 
Dowers y De Meza den e relato di prensa aki. 


Departamento di Impuesto: 


E FORMULARIONAN DIGITAL DI E IMPUESTONAN 
MENSUAL LO TA DISPONIBEL DEN ‘BOI’ 
ENTRANTE 31 DI JANUARI 2023 


Nos ta actualisando nos sistema di declaracion 
di impuesto cu e ultimo cambionan di e Plan di 
Impuesto 2023. 


LA 
Pa e motibo aki e declaracionnan digital di luna di BOI 
januari 2023 di BBO/BAVP/BAZV, loonbelasting y iia 
otro impuestonan mensual lo ta disponibel riba nos DECLARACIONNAN DI LUNA DI JANUARI 2023 
portal ‘BO impuesto’ entrante 31 di januari 2023. DI ENTRE OTRO BBO/BAVP, BAZV 


LO TA DISPONIBEL ENTRANTE 
31 DI JANUARI 2023 


Ta importante pa menciona cu e fecha final pa haci 
declaracion di impuestonan mensual di luna di 
januari ta 15 di februari 2023. 


Pa mas informacion: consulta www.impuesto.aw, 
mail nos na boi@impuesto.aw of yama nos na 
5227437. 


Informacion di nos fechanan final: j Y 
https: //www.impuesto.aw/deadlines CIT 


Departamento di Impuesto 


AN 
N Historia di nos pais 
a demostra con mas 
fuerte nos por ta, si nos Uni. 
Diferencia di opinion por t'ey, 
contal cu semper tin respet. 
Y irespecto e diferencia 
di opinion, ora ta trata 
di ARUBA, mas uni nos ta, 
mas fuerte ARUBA ta. 


Den 2023, Ban uni 
pa enfrenta e retonan hunto, 
y pa carga e exito hunto. 
Uni nos lo atende cu e 
retonan nobo pa crea 
solucion, oportunidad 
y un base solido 
pa progreso y felicidad 
pa un y tur den 
nos comunidad. 


UNION A 
DEMOSTRA CON 
MAS FUERTE NOS 
POR TA PA 
CARGA E EXITO 
DI NOS PAIS! 


— ANA DI UN {NN 


